EkBass/fiwiki-20250220-pages-articles huggingface dataset:
Peter Thorwöste

Petter Thorwöste (noin vuonna 1600 Lyypekki – 6. toukokuuta 1659 Turku) oli lyypekkiläinen suurkauppias, joka vaikutti Turussa. Thorwöste tuli Suomeen 1620-luvulla ja muutti Turkuun noin vuonna 1630. Hän ryhtyi kirjanpitäjäksi Turun varakkaimmalle kauppiaalle Jakob Wollelle. Thorwöste avioitui vuonna 1631 Elin Sågerin (1614–1669) kanssa, joka oli kauppiaan tytär. Onnistuneen naimakaupan ansiosta hänen tulevaisuutensa oli turvattu. Thorwöste oli kauppias ja laivanvarustaja, joka teki kauppaa myymällä tervaa Eurooppaan ja tuomalla Hollannista kankaita ja Espanjasta suolaa. Tervan hän osti Pohjanmaalta ja rakensi oman tervahovin Turun linnan lähettyville Pikisaareen. 1640-luvun lopulla Thorwöste joutui lopettamaan tervakaupan. 1650-luvulla Thorwöste asui Hirvensalon Kaistarniemessä. Hän otti suuren ulkomaisen lainan, joka jäi hänen kuolemansa jälkeen puolison maksettavaksi. Thorwöste sai haltuunsa Jaakko Wollen perustaman Antskogin rautaruukin vuonna 1647 samoin kuin Mustion rautaruukin. Kuningatar Kristiinan myöntämällä luvalla hän perusti Fiskarsin ruukin vuonna 1649. Thorwöste ja hänen poikansa Peter Thorwöste nuorempi omistivat myös Ojamon kylän tiloja LohjallaLohjan kartanot siellä olleen Ojamon rautakaivoksen vuoksi. Hänen kunniakseen on Turun Pikisaaressa nimetty Peter Thorwösten tie. == Lähteet == * === Viitteet === Luokka:Suomalaiset kauppiaat Luokka:Alankomaalaiset henkilöt Luokka:Suomalaiset laivanvarustajat Luokka:Syntymävuosi tuntematon Luokka:Vuonna 1659 kuolleet Luokka:Fiskars
Simpsonin aavikko

Simpsonin aavikko () on aavikko Australian sisäosissa Pohjoisterritorion, Etelä-Australian ja Queenslandin rajaseudulla. Noin 143 000 neliökilometrin laajuista aavikkoa rajoittavat lännestä ja idästä joet, pohjoisesta MacDonnell Ranges -vuoristoketju ja etelästä Eyrejärvi. Aavikolla kulkee monia rinnakkaisia 20–37 metriä korkeita ja 160 kilometriä pitkiä dyynejä tai hiekkaharjanteita luode-kaakko-suunnassa. Simpsonin aavikolla sataa keskimäärin 150 mm vuodessa. Aavikon alla on kuitenkin suuri pohjavesialue Iso arteesinen allas, josta nousee paikoin lähteitä maanpinnalle. Tunnetuin näistä ovat Dalhousien lähteet. Simpsonin aavikolla elää monia harvinaisia Australian aavikoiden eläimiä. Iso osa aavikosta onkin suojelualuetta. Alueella ovat Simpsonin aavikon ja Witjiran kansallispuistot. Ensimmäinen länsimaalainen Simpsonin aavikolla oli brittiläinen Charles Sturt, joka saapui alueelle vuonna 1845. Vasta vuonna 1936 Ted Colsonista tuli ensimmäinen Simpsonin aavikon läpikulkenut ihminen. Aavikkoa kutsuttiin alkujaan nimellä Aruntan aavikko. Cecil Madiganin tutkittua aavikkoa ilmasta vuonna 1929 hän nimesi sen uudelleen Australian kuninkaallisen maantieteellisen seuran silloisen johtajan A. A. Simpsonin mukaan. == Lähteet == == Aiheesta muualla == Luokka:Australian aavikot Luokka:Pohjoisterritorio Luokka:Queensland Luokka:Etelä-Australia
Bill Ayers

William Charles Ayers (s. 26. joulukuuta 1944) on yhdysvaltalainen varhaiskasvatustieteen professori Illinoisin yliopistossa, Chicagossa, ja Vietnamin sotaa vastustaneen The Weather Underground -järjestön entinen jäsen ja perustaja. Hän on naimisissa Bernardine Dohrnin kanssa, joka myös kuului Weather Undergroundiin. ==Opiskelijaradikaali== Ayers liittyi Students for a Democratic Society -järjestöön ja toimi sen Detroitin paikallisosaton johtajana. Vuonna 1970 joutui pakenemaan poliisia useiden ystäviensä kanssa sen jälkeen, kun hänen silloinen tyttöystävänsä Diana Oughton ja kaksi muuta kuolivat tapaturmaisesti käsitellessään räjähteitä. Hän osallistui useisiin Weather Undergroundin pommi-iskuihin: New Yorkin poliisiasemalle vuonna 1970, Capitoliin vuonna 1971 ja Pentagoniin vuonna 1972. The Weather Underground kohdisti iskunsa Vietnamin sotaa symboloivaa omaisuutta vastaan, eikä pommeista aiheutunut vahinkoja ihmisille. The New York Times julkaisi Ayersin haastattelun 11. syyskuuta 2001, jossa hän toteaa "ettei kadu pommien asettamista" ja "Tunnen, etten tehnyt tarpeeksi." Kysyttäessä tekisikö hän sen uudestaan vastasi "ettei halua sulkea pois sitä mahdollisuutta". Hän väitti sanojaan vääristellyn 15. syyskuuta julkaistussa vastineessaan. ==Yhteys Barack Obamaan== Ayers on työskennellyt yhdessä presidentti Barack Obaman kanssa Illinoisin koulutusjärjestelmän uudistamiseksi. Molemmat istuivat Woods Fund of Chicago -järjestön johtokunnassa vuosina 2000–2002. Huhtikuussa 2001 hän lahjoitti 200 dollaria Obaman valitsemiseksi uudelleen Illinoisin osavaltion senaattiin. Woods Fundin puheenjohtaja Deborah Harrington sanoi, että Ayers valittiin johtokuntaan akateemisten ansioittensa vuoksi ja, että "yhteys on vapaasti tulkittavissa. Barack on hyvin tunnettu Chicagossa ja arvostettu lainsäätäjä. Olisi vaikeata löytää täältä ihmisiä, jotka eivät koskaan olisi tehneet vapaaehtoistyötä tai lahjoittaneet rahaa johonkin hänen kampanjaansa." ==Teoksia== *Sing A Battle Song: The Revolutionary Poetry, Statements, and Communiques of the Weather Underground 1970-74. Ayers, W.C., Bernadine Dohrn, Jeff Jones (2006), eds. New York: Seven Stories Press, 2006. *Teaching the Personal and the Political: Essays on Hope and Justice. Ayers, W.C., New York: Teachers College Press, 2004. *On the Side of the Child: Summerhill Revisited. Ayers, W.C., New York: Teachers College Press, 2003. *Fugitive Days: A Memoir. Ayers, W.C., Beacon Press, 2001. *To Teach. Ayers, W.C., New York: Teachers College Press, 2001. *Zero Tolerance: Resisting the Drive for Punishment: A Handbook for Parents, Students, Educators, Citizens. Ayers, W.C., Rick Ayers, Bernadine Dohrn, eds. New York: The New Press, 2001. == Lähteet == ==Aiheesta muualla== *Ayersin kotisivu Luokka:Yhdysvaltalaiset professorit Luokka:Vuonna 1944 syntyneet Luokka:Elävät henkilöt
Gene Hickerson

Robert Gene Hickerson (15. helmikuuta 1935 – 20. lokakuuta 2008) oli yhdysvaltalainen amerikkalaisen jalkapallon pelaaja. Hän oli Cleveland Browns -seurassa vuosina 1958–1973 ja kuului kuuteen peräkkäiseen Pro Bowl -kokoonpanoon vuosina 1965–1970. Hänet valittiin 1960-luvun All-Decade Teamiin. Hickerson otettiin Pro Football Hall of Fameen vuonna 2007. Hän kuoli hoitokodissa 73-vuotiaana sairastettuaan Alzheimerin tautia.The Plain Dealer == Lähteet == == Aiheesta muualla == * Kuvaus Pro Football Hall of Famen sivuilla Luokka:Yhdysvaltalaiset amerikkalaisen jalkapallon pelaajat Luokka:Vuonna 1935 syntyneet Luokka:Vuonna 2008 kuolleet
John Robert Gregg

John Robert Gregg (17. kesäkuuta 1867 Shantonagh, Irlanti - 23\. helmikuuta 1948)Cowan, s. 11, 120 oli irlantilais-yhdysvaltalainen pikakirjoitusjärjestelmän kehittäjä, pikakirjoituksen opettaja ja pikakirjoituskirjojen julkaisija. Greggin järjestelmä nousi suosituksi erityisesti Yhdysvalloissa. ==Elämä ja ura== John Robert Gregg syntyi vuonna 1867 Irlannissa, Monaghanin kreivikunnassa sijaitsevassa Shantonaghissa.Leslie, esipuhe, s. v-vi korjaa aikaisemman väärän tiedon Rockcorrysta syntymäpaikkana Gregg oli jo nuorena kiinnostunut pikakirjoituksesta ja perehtyi useisiin eri järjestelmiin. Vuonna 1887 hän ryhtyi opettamaan pikakirjoitusta Liverpoolissa, käyttäen aluksi T. S. Malonen julkaisemaa järjestelmää. Keväällä 1888 hän julkaisi kuitenkin oman pikakirjoitusjärjestelmän nimeltään Light-Line Phonography.Butler, s. 146–148 Vuonna 1893 Gregg muutti Yhdysvaltoihin ja julkaisi järjestelmänsä myös siellä, mutta koska nimi Light-Line oli jo rekisteröity, järjestelmän nimeksi tuli ensin Gregg's Shorthand ja myöhemmin Gregg Shorthand. Gregg perusti Gregg Publishing Company -nimisen kustannusyhtiön, joka julkaisi pikakirjoituksen lisäksi muidenkin alojen kirjoja, ja hän toimi yhtiön johtajana aina kuolemaansa saakka. Gregg kuoli 80-vuotiaana vuonna 1948.Butler, s. 149–151 == Katso myös == * Greggin järjestelmä ==Lähteet== * * * ===Viitteet=== Luokka:Irlantilaiset keksijät Luokka:Pikakirjoittajat Luokka:Yhdysvaltalaiset keksijät Luokka:Yhdysvaltalaiset tietokirjailijat Luokka:Vuonna 1867 syntyneet Luokka:Vuonna 1948 kuolleet
Carl Gustaf Dücker

Carl Gustaf Dücker (1663–1732) oli ruotsalainen valtaneuvos, sotamarsalkka ja kreivi. Suuren Pohjan sodan aikana maaliskuussa 1710 Ruotsin puolustusneuvosto nimitti kenraalimajuri Dückerin Uudenmaan ratsuväen päälliköksi. Puolustusneuvoston tarkoituksena oli tehdä Dückeristä Suomen puolustuksesta vastanneen Georg Lybeckerin lähin apulainen. Dücker kuitenkin kieltäytyi tehtävästä, kun kuuli, että Suomen joukoilta oli rahat lopussa ja muutenkin huoltovaikeuksia. Dückerin sijaan tehtävän sai huhtikuussa 1710 Hans Henrik von Liewen. Dücker osallistui Kaarle XII:n ja Stenbockin sotaretkiin, mutta kuninkaan kuoltua hän vaati yksinvallan poistamista. Hän oli holsteinilaisen puolueen johtohenkilöitä. Puolue kannatti Kaarle XII:n seuraajaksi kuninkaan sisarenpoikaa Holstein-Gottorpin herttuaa Kaarle Fredrikiä, mutta kun herttua avioitui Venäjän tsaarin Pietari Suuren tyttären Annan kanssa, puolueen riippuvuus Venäjästä lisääntyi ja sen kannatus Ruotsissa väheni. ==Lähteet== Luokka:Ruotsin sotamarsalkat Luokka:Valtaneuvokset Luokka:Ruotsalaiset kreivit Luokka:Vuonna 1663 syntyneet Luokka:Vuonna 1732 kuolleet
Charles Reznikoff

Charles Reznikoff (31. elokuuta 1894 Brooklyn, New York – 22. tammikuuta 1976) oli yhdysvaltalainen runoilija. Reznikoff luetaan kuuluvaksi niin sanotun objektivistisen runouden edustajiin. Reznikoff syntyi venäjänjuutalaiseen perheeseen. Hän valmistui juristiksi 1916, mutta ei toiminut siinä ammatissa. Reznikoff otti kylläkin runousestetiikkaansa vaikutteita oikeuden pöytäkirjoista, joita toimitti lakialan hakuteoksiin. Tällä tavoin syntyi hänen kenties tunnetuin teoksensa Testimony: the United States (1885-1915): recitative, jonka materiaalina ovat oikeustapausten dokumentaariset tiivistelmät. Myös 1900-luvun alun imagismi vaikutti Reznikoffin runouteen. Reznikoffin ensimmäinen runokokoelma ilmestyi 1918, ja julkaisutoiminta jatkui kuolinvuoteen 1976. Reznikoff joutui julkaisemaan useat kokoelmansa omakustanteina. Hän alkoi saada laajempaa tunnustusta vasta 1970-luvun alussa. Luokka:Yhdysvaltalaiset runoilijat Luokka:Vuonna 1894 syntyneet Luokka:Vuonna 1976 kuolleet
Vienan Karjala (lehti)

Vienan Karjala on Petroskoissa vienankarjalan murteella ilmestynyt sanomalehti. Lehti määritteli itsensä "Karjalan rahvahan lehdeksi", Karjalan kansan lehdeksi. Vuoden 2014 alussa Vienan Karjala ja livvinkielinen Oma Mua yhdistyivät.Karjalankieliset lehdet yhteen. Karjalainen 2.2.2014, s 6. Oma Mua -nimellä jatkava lehti ilmestyy kerran viikossa vienankarjalaksi ja livvinkarjalaksi. Ennen yhdistymistä Vienan Karjala ilmestyi kaksi kertaa kuussa. Perustamisvuosi on 1999, jolloin karjalankielinen lehdistö jaettiin kahdeksi. Vuosina 2011–2013 Vienan Karjala ilmestyi neljä kertaa kuussa. Viimeinen päätoimittaja oli Olga Melentjeva Vienan Karjalan toimitus 2011. Lehteä julkaisi Karjalan tasavallan hallitus ja Karjalan rahvahan liitto. Kustantaja oli Periodika, joka kustantaa myös Karjalan Sanomia, Oma Mua -lehteä ja Kodima-lehteä. ==Lähteet== ==Aiheesta muualla== Vienan Karjala -lehti Luokka:Karjalan tasavallan sanomalehdet Luokka:Petroskoi
Mental Retardation

Mental Retardation on Mary Beirne-Smithin, James R. Pattonin ja Shannon H. Kimin kirjoittama erityispedagogiikan oppikirja. == Sisältö == Kehitysvamma tarkoittaa Luckassonin määritelmän (2002) mukaan merkittävää rajoittuneisuutta sekä älyllisessä että adaptiivisessa toiminnassa, jossa se ilmenee käsitteellisissä, sosiaalisissa ja käytännöllisissä taidoissa. Vamma syntyy 18 vuoden ikään mennessä. Mary Beirne-Smith, James R. Patton ja Shannon H. Kim: Mental Retardation (s. 53) Yleisesti kaiken ikäisten keskuudessa miesten on todettu olevan useammin kehitysvammaisia kuin naisten.Mary Beirne-Smith, James R. Patton ja Shannon H. Kim: Mental Retardation (s. 78) 85 % kehitysvammaiseksi luokitelluista henkilöistä on lievästi kehitysvammaisia.Mary Beirne-Smith, James R. Patton ja Shannon H. Kim: Mental Retardation (s. 257) Yksilöillä, joilla ilmenee käyttäytymisongelmia, on suurempi todennäköisyys saada kehitysvammaisen diagnoosi. Henkilöt, jotka asuvat urbaanissa kontekstissa, saavat helpommin kehitysvammaisen luokituksen kuin henkilöt, jotka asuvat maaseutumaisemmassa ympäristössä. Kielelliset ongelmat ovat kehitysvammaisille tavallisia.Mary Beirne-Smith, James R. Patton ja Shannon H. Kim: Mental Retardation (s. 290) Lapset, joilla ei ole verbaalisia tai viestinnällisiä taitoja, saattavat vetäytyä tai hakea huomiota epäasiallisin keinoin.Mary Beirne-Smith, James R. Patton ja Shannon H. Kim: Mental Retardation (s. 259) Häiriökäyttäytyminen voi johtua 1) oppimisvaikeuksista johtuvasta turhautumisesta, 2) hyväksyttävän ja ei- hyväksyttävän käytöksen erottamisen vaikeudesta tai 3) muilta oppilailta saadun, häiriökäyttäytymisellä ansaitusta hyväksynnästä. MacMillanin mukaan henkilöt, joilla on lievä kehitysvamma, ja jotka sijoitetaan selvästi kehitysvammaisten kanssa samaan sosiaaliseen ympäristöön, saavuttavat helpommin korkean sosiaalisen statuksen, koska kyseisessä kontekstissa heitä ei pidetä muita huonompina vaan päinvastoin.Mary Beirne-Smith, James R. Patton ja Shannon H. Kim: Mental Retardation (s. 175) Kehitysvammaan liittyvät käsitykset voivat muodostua itseään toteuttaviksi ennusteiksi.Mary Beirne- Smith, James R. Patton ja Shannon H. Kim: Mental Retardation (s. 179) Heberin mukaan epäonnistumisen pelko muuttuu usein kehälliseksi: Odotus epäonnistumisesta alentaa ponnistelun määrää; ja suorituksen vaikeustaso on alle oppilaan kapasiteetin; joten odotetusta epäonnistumisesta tulee totta.Mary Beirne-Smith, James R. Patton ja Shannon H. Kim: Mental Retardation (s. 266) Usein kehitysvammaiset pärjäävät normaalissa opetuksessa kevyen mukautuksen avulla.Mary Beirne-Smith, James R. Patton ja Shannon H. Kim: Mental Retardation (s. 358) Opettajat voivat yleensä opettaa kehitysvammaisia oppilaita luokassaan erikoisopetusmateriaalien, kuten vähäsanaisen matematiikankirjan avulla. == Lähteet == Luokka:Kehitysvammaisuus Luokka:Kirjat psykologiasta
Tampereen Ilves (salibandy)

Tampereen Ilves (salibandy) on urheiluseura Ilveksen salibandyjaosto, joka perustettiin 1995. Kaudella 2016–2017 seuran miesten edustusjoukkue pelaa Suomisarjaa. == Katso myös == * Tampereen Ilves == Aiheesta muualla == * Salibandyjaoston kotisivu * Seuran kotisivu * Ilveksen tilastoja (UrheiluSuomi.com) Luokka:Salibandyliigan seurat Luokka:Tampereen Ilves Luokka:Vuonna 1995 perustetut urheiluseurat
Anne Wibble

Anne Wibble (o.s. Ohlin, 13. lokakuuta 1943 – 14. maaliskuuta 2000) oli ruotsalainen poliitikko ja ekonomisti. Wibble valmistui ekonomiksi Tukholman kauppakorkeakoulusta ja toimi siellä sittemmin opettajana. Hän aloitti poliittisen uransa 1980-luvulla edustaen Kansanpuoluetta, jonka kaikkien aikojen tunnetuimpia hahmoja hänen isänsä Bertil Ohlin oli. Wibble valittiin valtiopäiville vuonna 1985. Hän osoitti asiantuntemustaan erityisesti talouskysymyksissä, ja 1980-luvun lopun verouudistuksessa hän oli vahvasti mukana. Vuonna 1991 Anne Wibble nousi Ruotsin valtiovarainministeriksi. Hänen vuoteen 1994 jatkunutta ministerikauttaan leimasivat lama ja sitä seurannut valtion julkisten menojen leikkaaminen. Wibble toimi kansanedustajana vuoteen 1997. Tuolloin hän siirtyi Ruotsin teollisuusliiton Industriförbundetin pääekonomistiksi. Julkisuudessa hän puolusti voimakkaasti Ruotsin EMU- jäsenyyttä. Anne Wibble kuoli maaliskuussa 2000 rintasyöpään. ==Lähteet== * Luokka:Ruotsin liberaalien poliitikot Luokka:Ruotsin valtiovarainministerit Luokka:Vuonna 1943 syntyneet Luokka:Vuonna 2000 kuolleet
Jane McGonigal

Jane McGonigal (s. 1977) on merkittävä yhdysvaltalainen pelien suunnittelija ja tutkija. Hän on erikoistunut muun muassa vaihtoehtoisen todellisuuden peleihin. Hän työskenteli 2004–2006 vaihtoehtoisen todellisuuden pelejä suunnittelevassa yhtiössä muun muassa hankkeissa I Love Bees (2004) ja Last Call Poker (2005). Lisäksi hän on ollut mukana tekemässä tilauspelejä Whitney Museum of American Artille ja Los Angelesin Museum of Contemporary Artille. McGonigal opettaa San Francisco Art Institutessa. MIT Technology Review nimesi McGonigalin yhdeksi 35 innovaattorista jotka muuttavat maailmaa. The Harvard Business Review sanoi hänen ajatustaan "vaihtoehtoisen todellisuuden bisneksestä" yhdeksi vuoden 2008 läpimurroista. == Teoksia == * Reality Is Broken: Why Games Make Us Better and How They Can Change the World, (2011) * SuperBetter: A Revolutionary Approach to Getting Stronger, Happier, Braver and More Resilient, (2015) == Lähteet == == Aiheesta muualla == * Haastattelu vaihtoehtoisen todellisuuden peleistä (2007) Luokka:Yhdysvaltalaiset videopelisuunnittelijat Luokka:Vuonna 1977 syntyneet Luokka:Elävät henkilöt
Gunnar af Hällström

Gustaf Hans Gunnar af Hällström (s. 13. toukokuuta 1950 Turku) on suomenruotsalainen teologi ja pappi, joka on toiminut systemaattisen teologian professorina Joensuun yliopistossa ja vuodesta 2007 Åbo Akademin dogmatiikan professorina, nyttemmin emeritus. Vuosina 1993–1995 hän toimi Suomen Ateenan- instituutin johtajana. Af Hällström väitteli teologian tohtoriksi Helsingin yliopistossa vuonna 1984. Hän on erikoistunut patristiikkaan eli varhaisten kirkkoisien elämän ja opetusten tutkimiseen. Hän on kirjoittanut aiheesta myös yleistajuisen kirjan yhdessä Anni Maria Laadon ja Juha Pihkalan kanssa. Af Hällström toimi vuonna 2011 perustetun Suomen patristisen seuran ensimmäisenä puheenjohtajana. Hän on suomalaisen aatelissuvun af Hällström jäsen. == Julkaisut== * Fides simpliciorum: According to Origen of Alexandria. Societas Scientiarum Fennica, 1984. Väitöskirja. Helsingin yliopisto. ISBN 951-653-123-7 * Carnis resurrectio: The interpretation of a credal formula. Societas Scientiarum Fennica, 1988. ISBN 951-653-168-7 * Patristiikan käsikirja. Gunnar af Hällström ja Eila Rämö. Helsingin yliopisto, 1990. ISBN 951-45-5542-2 * * Praxis et theoria: Juhlakirja Heikki Makkosen täyttäessä 60 vuotta. Toimittaneet Gunnar af Hällström ja Eeva Raunistola. Joensuun yliopiston humanistinen tiedekunta, 1996. ISBN 951-708-391-2 * Vastuun uudet ulottuvuudet: Globaalin etiikan haaste. Juhlakirja professori Reijo E. Heinosen täyttäessä 60 vuotta. Toimittaneet Gunnar af Hällström ja Eeva Raunistola. Joensuun yliopiston humanistinen tiedekunta, 1998. ISBN 951-708-688-1 * * Människan i universum: Platons Timaios och dess tolkningshistoria. Texter från Platonsällskapets symposium i Åbo 2007. Utgiven av Gunnar af Hällström. Åbo Akademi, 2009. ISBN 978-952-12-2257-3 * The Actuality of St. Basil the Great: Conference lectures. Text from the conference The Actuality of St. Basil the Great in Turku 2010. Edited by Gunnar af Hällström. Åbo Akademi, 2011. ISBN 978-952-12-2658-8 ==Lähteet== == Aiheesta muualla == *Gunnar af Hällströmin kotisivut Luokka:Vuonna 1950 syntyneet Luokka:Elävät henkilöt Luokka:Suomalaiset teologit Luokka:Suomalaiset papit Luokka:Suomen evankelis-luterilaisen kirkon papit Luokka:Suomalaiset professorit Luokka:Joensuun yliopiston professorit Luokka:Åbo Akademin professorit Luokka:Suomalaiset aateliset
Pentti Pöyhönen

Pentti Pöyhönen (28. elokuuta 1925 Helsinki – 5. maaliskuuta 2000 Helsinki) oli suomalainen taloustieteilijä. Hän toimi Helsingin yliopiston kansantaloustieteen professorina lähes 30 vuotta ja oli ensimmäinen ekonometrian edustaja Suomessa. Pöyhönen kirjoitti ylioppilaaksi Jyväskylän lyseon sotilaslinjalta vuonna 1945. Hän opiskeli Helsingin yliopistossa valmistuen valtiotieteen kandidaatiksi vuonna 1951 ja tohtoriksi vuonna 1956. Hän työskenteli Valtion teknillisen tutkimuslaitoksen tutkimusinsinöörinä vuosina 1953–1958. Hänet nimitettiin Helsingin kauppakorkeakoulun ekonometrian dosentiksi vuonna 1958. Helsingin yliopiston kansantaloustieteen varsinaiseksi professoriksi hänet nimitettiin vuonna 1959 ja tästä virasta hän jäi eläkkeelle vuonna 1988. Pentti Pöyhönen oli ensimmäinen ekonometrian edustaja Suomessa. Hänen väitöskirjansa käsitteli asuntomarkkinoita ja oli tärkeältä osaltaan vakiinnuttamassa ekonometrista tutkimussuuntaa Suomeen. Hänen toinen keskeinen tutkimusalansa oli ulkomaankauppa ja taloudellinen integraatio. Ulkomaankaupan tutkimiseen hän perehtyi Stanfordin yliopistossa Kaliforniassa vuosina 1964–1965. Pöyhönen julkaisi muun muassa tilastotieteen perusoppikirjan valtiotieteen opiskelijoille. Hänen viimeinen julkaisunsa oli vuonna 1995 ilmestynyt Helsingin yliopiston kansantaloustieteen laitoksen historiikki. ==Lähteet== * ===Viitteet=== Luokka:Suomalaiset taloustieteilijät Luokka:Vuonna 1925 syntyneet Luokka:Vuonna 2000 kuolleet
Chingola

Chingola on kaupunki Sambian pohjoisosassa Copperbeltin maakunnassa. Vuonna 2000 siellä oli 147 448 asukasta.Maailman suurimmat kaupungit 06 (Arkistoitu versio) Tilastokeskus Vuonna 2010 asukasluvuksi arvioitiin 179 658. Chingolassa sijaitsee Nchangan avolouhos, joka on maailman toiseksi suurin avolouhos. Sieltä louhitaan kuparia. Kaivos on tuonut alueelle varakkuutta, mutta myös ympäristöuhkia. Vuonna 2006 kaivostoiminta jouduttiin keskeyttämään, kun se sotki 50 000 asukkaan juomaveden. Chingola perustettiin vuonna 1943. Se sijaitsee pääkaupungista Lusakasta pohjoiseen, lähellä Kongon demokraattisen tasavallan rajaa. Kaupungissa on lentoasema, jonka ICAO-koodi on CGJ. == Lähteet == == Aiheesta muualla == Luokka:Sambian kaupungit
Gre-No-Li

Gre-No-Li on yhteisnimitys ruotsalaisille jalkapalloilijoille Gunnar Grenille, Gunnar Nordahlille ja Nils Liedholmille, jotka pelasivat 1950-luvulla italialaisessa AC Milanissa. Gren, Nordahl ja Liedholm johdattivat Ruotsin kultaan vuoden 1948 olympialaisissa. Nordahl siirtyi ensin AC Milaniin vuonna 1949 ja Gren sekä Liedholm seurasivat pian perässä. Yhdessä he muodostivat legendaariseen asemaan nousseen hyökkäyskolmikon, jolle italialainen toimittaja antoi nimen Gre-No-Li. He olivat avainasemassa Milanin nousuun takaisin huipulle. Kolmikon johdolla Milan voitti vuonna 1951 ensimmäisen mestaruutensa 44 vuoteen. Toinen mestaruus tuli 1955, ja Nordahl voitti Serie A:n maalikuninkuuden viidesti. Liedholm voitti mestaruuden vielä kahdesti 1957 ja 1959 Grenin ja Nordahlin lähdettyä. == Lähteet == * * Luokka:Italian jalkapallo Luokka:Ruotsin jalkapallo
Kabwe

Kabwe on kaupunki Sambiassa Keskisessä maakunnassa. Vuonna 2000 siellä oli 176 758 asukastaMaailman suurimmat kaupungit 06 (Arkistoitu versio) Tilastokeskus ja vuonna 2010 noin 203 000 asukasta. Kabwen siirtomaa-aikainen nimi oli Broken Hill. Se perustettiin kaivoskaupungiksi 1902, kun Broken Hill -kukkulasta löytyi lyijyä ja sinkkiä. Lyijykaivosteollisuus on johtanut ympäristön saastumiseen, ja Kabwea pidetään yhtenä maailman saastuneimmista kaupungeista. == Lähteet == == Aiheesta muualla == Luokka:Sambian kaupungit
Luanshya

Luanshya on kaupunki Sambiassa Copperbeltin maakunnassa. Se sijaitsee maan pohjoisosassa Ndolan ja Kitwen eteläpuolella. Vuonna 2000 kaupungissa oli 115 579 asukastaMaailman suurimmat kaupungit 06 (Arkistoitu versio) Tilastokeskus. Vuonna 2010 asukasluvuksi arvioitiin noin 120 000. Luanshya perustettiin kaivoskaupungiksi 1900-luvun alkupuolella, kun alueelta löytyi kuparia. Sieltä louhitaan myös kobolttia. 1900-luvun lopulla kaupunkia koetteli lama, kun kuparintuotanto kävi kannattamattomaksi. == Lähteet == Luokka:Sambian kaupungit
Mbeya

Mbeya on kaupunki Tansaniassa. Se on Mbeyan alueen pääkaupunki. Vuoden 2012 väestönlaskennan mukaan kaupungissa asui 385 279 asukasta. Mbeya sijaitsee maan lounaisosassa lähellä Sambian rajaa. Se sijaitsee ylängöllä 1 700 metrin korkeudessa. Mbeya perustettiin 1920-luvulla kultakaivoskaupungiksi, kun alueella riehui kultakuume.Mbeya, Tanzania Tourism Planetware (Arkistoitu versio) Kaupunkiin vedetty rautatielinja houkutteli seudulle uudisasukkaita perustamaan suuria maatiloja. == Kulttuuri ja urheilu == === Jalkapallo === Tansanian ylimmässä jalkapallosarjassa, Vodacom Premium Leaguessa, Mbeyaa edustaa Mbeya City. == Lähteet == == Aiheesta muualla == Luokka:Tansanian kaupungit
Bah’tšysarai

Bah’tšysarai (, , ) on kaupunki ja Bah’tšysarain piirin hallintokeskus Krimin niemimaan eteläosissa, Simferopolin ja Sevastopolin puolivälissä. Kaupungin nimi tulee sanoista "puutarha ()" ja "palatsi ()". Kaupungissa asui vuoden 2013 alussa 26 482 henkeä. Koko Bah’tšysarain piiriin asukasluku oli 32 866 henkeä, johon kuului kaupungin ohella kolme kaupunkityyppistä taajamaa ja runsas 3 000 maaseutuasukasta. Kaupunki oli muinoin tataarien muodostaman Krimin kaanikunnan pääkaupunki. Paikka on antanut nimensä Aleksandr Puškinin runoelmalle Bahtšisarain suihkulähde, jonka hän julkaisi 1824. == Historia == Bah’tšysarai mainitaan historiallisissa lähteissä ensi kerran 1502, mutta ympäröivässä Tšuruk-su-joen laaksossa oli ollut merkittävää asutusta jo toistatuhatta vuotta. Kaani Sahib I Giray perusti tukikohtansa ja palatsinsa alueelle 1532, mistä lähtien Bah’tšysarai toimi Krimin kaanikunnan pääkaupunkina ja Krimin tataarien kulttuurin keskuksena. Venäjän imperiumi laajentui Krimille 1783, minkä jälkeen Bah’tšysarai menetti merkityksensä ja itsenäisyytensä. Tataarikulttuuri kukoisti alueella kuitenkin vielä pitkään, kunnes heidät pakkosiirrettiin Uzbekistanin neuvostotasavaltaan ja muualle 1944. Toimenpidettä kutsutaan tataarien keskuudessa nimellä Sürgün. Venäjän miehitettyä Krim vuonna 2014 venäläisten osuus väestöstä on kasvanut kun taas Krimin tataarien vähentynyt. == Galleria == File:Bakhchisarai 1.jpg| File:Bakhchisarai 2.jpg| File:Bakhchisaray 3.jpg| File:Bakhchisaray 4.jpg| File:Bakhchisaray 5.jpg| File:Bakhchisaray 6.jpg| File:Bakhchisaray 8.jpg| File:Bakhchisaray 7.jpg| == Liikenne== Simferopolista Sevastopoliin kulkeva valtatieyhteys (H06), samoin kuin samansuuntainen Ukrainan rautateiden rautatiekin, kulkevat Bah’tšysarain kautta. == Lähteet == == Aiheesta muualla == *M. Bah’tšysarai (tilastotietoa Ukrainan parlamentin palvelimelta) (rada.gov.ua) *Bah’tšysarain palatsi Luokka:Krimin autonomisen tasavallan kaupungit Luokka:Krimin kaanikunta
Mufulira

Mufulira on kaupunki Sambiassa Copperbeltin maakunnassa. Vuonna 2000 siellä oli 122 336 asukasta.Maailman suurimmat kaupungit 06 (Arkistoitu versio) Tilastokeskus. Vuonna 2010 väkiluvuksi arvioitiin noin 140 000. Mufulira perustettiin kaivoskaupungiksi 1930-luvulla. Se on edelleen huomattava kuparin tuottaja. Kaivos on tuonut alueelle varakkuutta, mutta myös ympäristöuhkia. Tammikuussa 2008 kaivostoiminnan jätevesien pelättiin pilanneen juoma- ja kasteluvedet alueella. Vuonna 2006 läheisessä Chingolassa oli samantyyppinen onnettomuus. Mufulira sijaitsee Lusakan pohjoispuolella 16 kilometrinn päässä Kongon demokraattisen tasavallan rajasta. Chingolaan menee päällystetty maantie, matkaa on 55 km. Sambian kolmas presidentti Levy Mwanawasa syntyi MufulirassaLevy Mwanawasa: President of Zambia who fought against corruption and was a fierce and vocal critic of Robert Mugabe The Independendt 20.08.2008. == Lähteet == == Aiheesta muualla == Luokka:Sambian kaupungit
S/S Wipunen

S/S Wipunen on suomalainen höyrylaiva, joka on rakennettu vuonna 1907 Paul Wahl & Co:n telakalla Varkaudessa. Aluksen rakennutti Oy Gust. Ranin tekemään yhtiön teollisuuslaitosten tarvitsemat halkojen kuljetukset ja tukkukaupan tavaroiden proomukuljetukset Saimaalla. Kuljetukset hinaaja Wipunen teki vetämällä tavallisesti 3-4 haloilla ja tukkutavaralla lastattua proomua. Ammattiliikenteessä Wipunen toimi vuoteen 1969 asti, jonka jälkeen alus on toiminut muotoon Lignell & Piispanen nimensä muuttaneen alkuperäisen rakennuttajansa Oy Gust Raninin edustusaluksena. == Tekniset tiedot == * Aikaisemmat nimet: - * Alustyyppi: Hinaaja * Rakennuspaikka: Paul Wahl & Co:n telakka, Varkaus * Rakennusvuosi: 1907 * Rakennusaine: Teräs * Pituus: 18.9 m * Leveys: 4.0 m * Syväys: 1.2 m * Koneen tyyppi: Compound-höyrykone * Koneen teho: 93 ihv * Polttoaine: Puu * Omistaja: Oy Gust Ranin, Kuopio * Kotisatama: Kuopio Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Lähteet== * Aluksen verkkosivut == Aiheesta muualla == *Suomen Höyrypursiseura Luokka:Höyrylaivat Luokka:Hinaajat
Artists Rifles

Artists Rifles (alun perin Artists' Rifles, mutta heittomerkistä luovuttiin 1937) on Yhdistyneen kuningaskunnan asevoimien vapaaehtoisrykmentti, jonka nimeä kantaa nykyään 21 Special Air Service Regiment (Artists) (Reserve). Rykmentti muodostettiin 1859, osana suurta vapaaehtoisliikettä Ison-Britannian pelätessä Napoleon III:n mahdollista invaasiota. Sen perusti lordi Peel taideopiskelija Edward Sterlingin idean pohjalta ja se koostui ammattilaistaidemaalareista, muusikoista, näyttelijöistä, arkkitehdeista ja muista luovien alojen taitajista.Artists Rifles Association Luettu 29.10.2008 Se perustettiin helmikuussa 1860 nimellä 38th Middlesex (Artists) Rifle Volunteer Corps ja sen päämajaksi tuli Burlington house. Ensimmäiset komentajat olivat molemmat taidemaalareita: Henry Wyndham Phillips ja Frederic Leighton. Pataljoonan kokoinen Artists Rifles osallistui ensimmäistä kertaa sotatoimiin buurisodassa 1900-luvun ensimmäisinä vuosina. Ensimmäisen maailmansodan aikana se toimi aluksi koulutuspataljoonana, kunnes pääsi osallistumaan taisteluihin Ranskassa 1917–1918. Siitä tuli noissa taisteluissa raskaimmat tappiot kärsinyt pataljoona. 1920-luvun alussa siitä tehtiin rykmentti nimellä 28th County of London Regiment. Toisen maailmansodan ajan yksikkö toimi koulutusrykmenttinä, eikä osallistunut taisteluihin. Se lakkautettiin pian sodan jälkeen 1945, mutta perustettiin osaksi maahanlaskujoukkoja jälleen vuonna 1947. == Yksikössä palvelleita taiteilijoita == *Everett Millais *G. F. Watts *Frederic Leighton *Holman Hunt *William Morris *Henry Wyndham Phillips ===Ensimmäinen maailmansota=== *Charles Jagger *Bert Thomas *Robert Sherriffs *Barnes Wallis *Edward Thomas *Paul Nash *John Nash *John Lavery ==Lähteet== Luokka:Yhdistyneen kuningaskunnan sotilasyksiköt ensimmäisessä maailmansodassa Luokka:Yhdistyneen kuningaskunnan sotilasyksiköt toisessa maailmansodassa Luokka:Yhdistyneen kuningaskunnan maavoimien jalkaväkirykmentit
Grundström

Groundstroem, Groundström tai Grundström on muun muassa seuraavien henkilöiden sukunimi: * Anna Grundström, suomalainen muusikko ja toiminnanjohtaja * Carl Grundström (s. 1997), ruotsalainen jääkiekkoilija, * Eero Grundström (s. 1976), suomalainen muusikko, säveltäjä ja musiikinopettaja * Elina Grundström (s. 1963), suomalainen toimittaja ja tietokirjailija * Ensio Groundstroem (1893–1938), suomalainen jääkärikapteeni * Esko Grundström (s. 1986), suomalainen muusikko, säveltäjä, sovittaja ja tuottaja * Fredrik Oskar Groundstroem (1835–1879), seminaarinjohtaja, kansanrunoudenkerääjä * Fredrik Groundstroem (1844–1915), merikapteeni, laivanvarustaja ja Rauman merikoulun johtaja * Ivar Groundstroem (1868–1944), juristi ja virkamies, kanslianeuvoksen arvonimi * John Grundström (1877–1953), suomalainen yritysjohtaja, vuorineuvos * Lauri Kalervo Groundstroem, myöh. Kalervo Kurkiala (1894–1966), suomalainen jääkärieverstiluutnantti ja SS- Obersturmbannführer (SS-upseeri), Ensio Groundstroemin veli * Måns Groundstroem (s. 1949), suomalainen muusikko * Merja Kupiainen-Groundstroem, mallitoimisto Fashion Model Agencyn toimitusjohtaja * Niilo Aleksander Grundström (1838–1906), suomalainen maanviljelijä ja valtiopäivämies * Niklas Groundstroem (s. 1971), näyttelijä, ohjaaja * Oskar Groundstroem (1868–1940), tilastotieteilija, virka- valtiopäivämies, työväenliikkeen alkuvaiheen johtajia, Ivar Groundstroemin kaksoisveli * Otto Grundström (s. 1976), muusikko * Ulla Groundstroem, suomalainen kuvataiteilija
Megasoma

Megasoma on kovakuoriaisiin (Coleoptera) kuuluva suku. Suvun nimityksen vanhoja synonyymejä ovat olleet Megalosoma (Carl Hermann Conrad Burmeister, 1847), Megasominus (Thomas Casey, 1915) ja Lycophontes (Philipp Bruch, 1910). === Ulkonäkö === Kuten suvun nimikin vihjaa (Megasoma = iso ruumis), useimmat Megasomat ovat suurikokoisia. Suurimmat Megasomat ovat jopa 135 mm pitkiä kuuluen maapallon suurimpiin kovakuoriaisiin ja pienimmät ovat noin 20 mm. Monilla Megasoma-lajeilla (Megasoma elephas, Megasoma thersites, Megasoma gyas, Megasoma cedrosa, Megasoma anubis, Megasoma occidentale, Megasoma joergenseni, Megasoma vogti) on ruumiissaan mikroskooppisia karvoja, jotka saavat ne näyttämään vaaleilta tai oransseilta. Useimpien lajien uroksilla on suuri sarvi, jonka avulla ne mittelevät voimiaan toisten urosten kanssa. Naarailla ei ole sarvia. === Ravinto === Toukat syövät puiden ja pensaiden juuria. Aikuiset enimmäkseen juovat puiden mahlaa tai imevät hedelmien mehua. === Elintavat === Aikuiset Megasomat ovat yöeläimiä, joita valo houkuttaa puoleensa. Niitä nähdään usein puissa. == Lajeja == * Megasoma actaeon * Megasoma anubis * Megasoma cedrosa * Megasoma elephas * Megasoma gyas * Megasoma joergenseni * Megasoma lecontei * Megasoma mars * Megasoma nogueirai * Megasoma occidentalis * Megasoma pachecoi * Megasoma punctulatus * Megasoma sleeperi * Megasoma thersites * Megasoma vogti Luokka:Lehtisarviset
Oryctini

Oryctini on kovakuoriaisten (Coleoptera) tribus, joka kuuluu lehtisarvisten (Scarabaeidae) heimoon. == Sukuja == * Heterogomphus * Strategus * Xyloryctes * Oryctes Luokka:Lehtisarviset
Oryctes

Oryctes on kovakuoriaisiin (Coleoptera) kuuluva suku. == Lajeja == * Oryctes afganistanicus * Oryctes agamemnon * Oryctes arabicus * Oryctes ata * Oryctes boas * Oryctes chersonensis * Oryctes corniculatus * Oryctes edithae * Oryctes elegans * Oryctes gnu * Oryctes grypus * Oryctes hindenburgi * Oryctes hisamatsui * Oryctes holdhausi * Oryctes illigeri * Oryctes kuntzeni * Oryctes latipennis * Oryctes mariei * Oryctes matthiesseni * Oryctes monoceros * Sarvikuonokas Oryctes nasicornis * Oryctes ondrejanus * Oryctes polonicus * Oryctes prolixus * Oryctes przevalskii * Oryctes punctipennis * Oryctes rhinoceros * Oryctes richteri * Oryctes sahariensis * Oryctes shiraticus * Oryctes sinaicus * Oryctes transcaspicus * Oryctes turcestanicus * Oryctes vicinus Luokka:Lehtisarviset
Miguel Muñoz -palkinto

Miguel Muñoz -palkinto () on Espanjan jalkapalloilussa kauden parhaalle valmentajalle myönnettävä palkinto, jota urheilulehti Marca on jakanut kaudesta 2005–2006 lähtien. Palkinto on nimetty legendaarisen Real Madrid -valmentaja Miguel Muñozin mukaan. Palkinto pohjautuu Marcan omaan pisteytysjärjestelmään: jossa valmentajalle annetaan pisteitä 1–3 jokaisesta ottelusta, hänen joukkueensa esitysten mukaan. Valmentaja, jolla on eniten pisteitä kauden päätyttyä voittaa palkinnon. == Voittajat == ===Primera División=== Kausi Valmentaja Kansallisuus Joukkue Pisteet 2005–2006 Bernd Schuster Saksa Getafe 63 2006–2007 Marcelino García Toral Espanja Recreativo 63 Juande Ramos Espanja Sevilla 63 2007–2008 Manuel Pellegrini Chile Villarreal 69 2008–2009 Josep Guardiola Espanja Barcelona 77 2009–2010 Josep Guardiola Espanja Barcelona 77 2010–2011 José Mourinho Portugali Real Madrid 72 2011–2012 José Mourinho Portugali Real Madrid 77 2012–2013 Tito Vilanova Espanja Barcelona 252 2013–2014 Diego Simeone Argentiina Atlético Madrid 269,5 2014–2015 Carlo Ancelotti Italia Real Madrid 247,5 2015–2016 Diego Simeone Argentiina Atlético Madrid 243,5 2016–2017 Asier Garitano Espanja Leganés 67 José Luis Mendilibar Espanja Eibar 67 2017–2018 Marcelino García Toral Espanja Valencia 69 2018–2019 José Bordalás Espanja Getafe 68 2019–2020 Zinédine Zidane Ranska Real Madrid 67 Julen Lopetegui Espanja Sevilla 67 2020–2021 Diego Simeone Argentiina Atlético Madrid 72 ===Segunda División=== Kausi Valmentaja Kansallisuus Joukkue Pisteet 2005–2006 Unai Emery Espanja Lorca 76 2006–2007 Unai Emery Espanja Almería 78 2007–2008 Manuel Preciado Espanja Sporting 77 2008–2009 Marcelino García Toral Espanja Zaragoza 79 2009–2010 Luis García Plaza Espanja Levante 81 2010–2011 José Ramón Sandoval Espanja Rayo Vallecano 85 2011–2012 Juan Antonio Anquela Espanja Alcorcón 84 2012–2013 Fran Escribá Espanja Elche 293,5 2013–2014 Gaizka Garitano Espanja Eibar 272 2014–2015 Abelardo Espanja Gijón 287,5 2015–2016 Asier Garitano Espanja Leganés 266,5 2016–2017 Juan Ramón Muñiz Espanja Levante 78 2017–2018 Rubi Espanja Huesca 76 2018–2019 Diego Martínez Espanja Granada 80 Luokka:Espanjan jalkapallo
Mäki (täsmennyssivu)

Mäki voi tarkoittaa seuraavia: ==Maastosana== * mäki, maaston kohouma; maantieteellisen määritelmän mukaan kohouma, jonka korkeus on yli 10, mutta alle 50 metriä * Mäki, sukunimi * mäki (myös ahde), rinne, mäen tai muun kohouman reunalla oleva kohta, jossa tie selvästi poikkeaa vaakatasosta, ylä- eli vastamäki tai ala- eli myötämäki * mäki, myös keinotekoinen laskettelupaikka, esimerkiksi hyppyrimäki. Luokka:Täsmennyssivut
Kuopion Reippaan Voimistelijat

Kuopion Reippaan Voimistelijat on kuopiolainen voimisteluseura. Se jatkaa vuonna 1906 perustetun Kuopion Reipas Ry:n perinteitä. Kuopion Reippaan Voimistelijat on ainut alkuperäisen seuran perinnäisseuroista, joka on säilyttänyt nimessään Kuopion Reipas läpi aikojen, ja näin yhteyden alkuperäiseen seuraan. Seura sai alkunsa vuonna 1906, kun Kuopion Raittiusseuran Miesvoimistelijat, Kuopion Voimistelijat ja Rautatieläisten voimisteluseura päättivät yhdistyä. Tällöin nimeksi tuli Kuopion Reipas. Kuopion Reippaan ohjelmassa olivat hiihto, paini, yleisurheilu, voimistelu ja jalkapallo. Vuoden 1918 tapahtumien jälkeen Kuopion Reippaan yleisseura hajosi. Uusina seuroina muodostuivat vuonna 1920 Kuopion Urheilu-Veikot, vuonna 1923 Kuopion Palloseura ja vuonna 1930 Puijon Hiihtoseura. Jäljelle jäänyt Naisjaosto tahtoi säilyttää Reippaan nimen ja otti nimekseen Kuopion Reippaan Naisvoimistelijat ry:n. 2000-luvulla seura päätti palata juurilleen. Miesvoimistelijoiden kiinnostuksen seurauksena seura päätti muuttaa nimensä Kuopion Reippaan Voimistelijat Ry:ksi. Seuralla on noin 1 300 jäsentä ja se on 2. suurin Kuopion liikuntaseura jäsenmäärältään. Vuosina 1906–1907 Suomen ensimmäinen yleisurheilun olympiavoittaja, kuopiolainen juoksija Hannes Kolehmainen edusti Kuopion Reipasta, ennen kuin perusti veljensä kanssa kilpailevan urheiluseuran Kuopion Riennon.sul.fi, HANNES KOLEHMAINENsul.fi, WILLIAM KOLEHMAINEN ==Lähteet== == Aiheesta muualla == *Seuran kotisivut Luokka:Suomalaiset voimisteluseurat Luokka:Kuopiolaiset urheiluseurat Luokka:Vuonna 1906 perustetut urheiluseurat
Mort Walker

Addison Morton ”Mort” Walker (3. syyskuuta 1923 El Dorado, Kansas – 27. tammikuuta 2018 Stamford, Connecticut) oli yhdysvaltalainen sarjakuvantekijä. Hänet tunnetaan erityisesti sanomalehtisarjakuvien Masi (1950–) sekä Pirkko ja Pentti (1954–) luojana. Walker toimi sarjakuviensa parissa yhtäjaksoisesti yli 65 vuoden ajan. ==Elämä== Walkerin isä oli arkkitehti ja hänen äitinsä sanomalehden kuvittaja. Hän varttui Missourin Kansas Cityssä. Walker myi jo kouluaikoinaan piirroksiaan lehdille ja hänet palkattiin 18-vuotiaana Hallmarkille onnittelukorttien suunnittelijaksi. Toisen maailmansodan aikana hän palveli neljä vuotta Yhdysvaltojen armeijassa ja yleni sotamiehestä luutnantiksi. Hän oli sodan aikana Italiassa tiedustelu-upseerina ja myöhemmin sotavankileirin komentajana. Siviiliin palattuaan Walker valmistui vuonna 1948 Missourin yliopistosta. Sen jälkeen hän toimitti Dell-yhtiön sarjakuvalehtiä ja myi omia piirroksiaan muille lehdille.Richard Goldstein: Mort Walker, Creator of ‘Beetle Bailey’ Comic Strip, Dies at 94 The New York Times 27.1.2018. Viitattu 31.1.2018 (Archive.org) Walker kehitti 1940-luvun lopulla The Saturday Evening Postin toimittajan John Baileyn pyynnöstä sarjakuvan Spider-nimisestä laiskasta ja velmusta yliopisto-opiskelijasta. Hän vaihtoi myöhemmin hahmon nimeksi Beetle Bailey, jolle hän antoi sukunimen kyseisen toimittajan mukaan. Korean sodan puhjettua vuonna 1950 Walker siirsi hahmon armeijaan ja näin syntyi Masi, joka pääsi King Features Syndicate -sarjakuvasyndikaatin levitykseen. Suurmenestykseksi kohonnut sarja ilmestyi parhaimmillaan 1 800 sanomalehdessä. Sarjan piirtäminen siirtyi vähitellen Walkerin pojille Brian ja Greg Walkerille, jotka osallistuivat sen tekemiseen 1970-luvulta alkaen, mutta Walker oli mukana sen käsikirjoittamisessa kuolemaansa asti.Harri Römpötti: Mort Walker Helsingin Sanomat 31.1.2018. Viitattu 31.1.2018 (digilehden tilaajille) King Featuresin mukaan Walker teki pidemmän uran kuin kukaan toinen itse luodun strippisarjakuvan tekijänä. Walkerin kanssa yhteistyötä tehneitä sarjakuvantekijöitä olivat muun muassa Dik Browne, Jerry Dumas, Bob Gustafson ja Bud Jones. Brownen kanssa Walker kehitti suositun sarjakuvan Pirkko ja Pentti (Hi and Lois) ja Dumasin kanssa sarjan Sami ja Siilo (Sam and Silo). Walkerin muista strippisarjoista menestykseen ylsi myös Masan arkki (Boner's ark). Myös hänen kuusi lastaan ovat työskennelleet hänen studiossaan.Biographybase.com Viitattu 31.1.2018. Walker sai työstään lukuisia palkintoja, kuten National Cartoonists Societyn myöntämän Reuben-palkinnon vuonna 1954. Yhdysvaltain puolustusministeriö myönsi hänelle vuonna 2000 Distinguished Civilian Service -mitalin, joka on korkea-arvoisin siviileille myönnettävä sotilaallinen ansiomerkki. Walker perusti vuonna 1974 Connecticutin Greenwichiin International Museum of Cartoon Art -nimisen sarjakuvamuseon, joka toimii nykyään Ohion osavaltionyliopistossa toisen museon yhteydessä. == Lähteet == == Aiheesta muualla == * * Mort Walkerin virallinen kotisivu * Masi-julkaisut Suomessa Luokka:Yhdysvaltalaiset sarjakuvantekijät Luokka:Vuonna 1923 syntyneet Luokka:Vuonna 2018 kuolleet
Saarenmaan-Läänemaan hiippakunta

Saarenmaan hiippakunta oli valtio Virossa. Hiippakunta itsenäistyi Saksalaisesta ritarikunnasta. Sen piispalla oli Pyhän saksalais-roomalaisen keisarikunnan valtakunnanruhtinaan arvo. Vuonna 1228 perustetun hiippakunnan itsenäisyys loppui, kun se joutui Riian arkkihiippakunnan alaisuuteen vuonna 1255. Alueensa maanomistajana ja valtakunnanruhtinaana Saarenmaan-Läänemaan hiippakunnan piispalla oli kuitenkin edelleen poliittista valtaa. Saarenmaan- Läänemaan hiippakunta oli yksi Liivinmaan liiton viidestä valtiosta. Saarenmaan-Läänemaan hiippakunnan viimeinen piispa Johannes von Münchhausen myi territorionsa Tanskan kuninkaalle Fredrik II:lle vuonna 1560Zetterberg s. 73.. ==Saarenmaan piispat== * Gottfried, 1228–29 * Vacant * Heinrich I, 1234–60 * Hermann of Buxhoeveden, 1262–85? * Heinrich II, 1290–94 * Konrad I 1297?–1307? * Hartung, 1310–21 * Jakob, 1322–37 * Hermann II Osenbrügge (de Osenbrygge), 1338–62 * Konrad II, 1363–74 * Heinrich III, 1374–81 * Winrich von Kniprode, 1385–1419 * Caspar Schuwenflug, 1420–23 * Christian Kuband, 1423–32 * Johannes I Schutte, 1432–38 * Johannes II Creul (Kreuwel), 1439-57 * Ludolf Grove, 1449–58 * Jodokus Hoenstein, 1458–71 * Peter Wetberg, 1471–91 * Johannes III Orgas (Orgies), 1492–1515 * Johannes IV Kyvel (Kievel), 1515–27 * Georg von Tiesenhausen, 1528–30 * Reinhold Buxhoevden, 1532–41 * Johannes V von Münchhausen, 1542–60 ==Katso myös== *Riian arkkihiippakunta *Kuurinmaan hiippakunta *Tarton hiippakunta *Tallinnan hiippakunta == Lähteet == Luokka:Viron entiset valtiot ja valtiomuodostelmat Luokka:Baltian historia Luokka:Viron keskiaika Luokka:Saarenmaan historia
Florentiini

Florentiini () on suuri, keltainen 137,27 karaatin (27,454 g) timantti. Siihen hiottiin yhtenä ensimmäisistä timanteista säännöllinen fasettipinta, jossa on 126 viistettä. == Historia == Kivi hiottiin 1400-luvulla Bruggessä. Timantti myytiin alun perin yhdellä floriinilla (noin 6 euroa). Tarinat siitä alkoivat vuonna 1477, kun taistelussa kaatuneen Burgundin herttuan Kaarle Rohkean kerrottiin kantaneen sitä. Ensimmäinen selvästi dokumentoitu maininta timantista on vuodelta 1657. Silloin Florentiini oli vauraan firenzeläisen Medicin suvun hallussa. Seuraavaksi timantti siirtyi Lothringenin herttualle Franz III Stefanille vuonna 1736. Kun hänen tyttärensä Marie Antoinette meni naimisiin Ranskan kuninkaan Ludvig XVI:n kanssa, antoi hän Florentiinin tyttärelleen häälahjaksi. Seuraavaksi Florentiini putkahti esille Ranskan keisari Napoleon I:n liittyessä naimakaupalla Habsburgien sukuun. Napoleon antoi vaimolleen Marie-Louiselle Florentiinin häälahjaksi. Timantti palasi jälleen Habsburgeille. Se istutettiin kiinni Habsburgien kruunuun, jossa se pysyi vuoteen 1888 saakka. Vuonna 1918 keisarikunta luhistui ja keisariperhe pakeni jalokivet mukanaan. Heidän oli pakko käyttää välikättä myydessään timanttia. Välikäsi kuitenkin katosi mukanaan Florentiini. 1920-luvulla Yhdysvalloissa se hiottiin uudelleen. == Lähteet == *Tarina Florentiinista *Ihmeellisiä tarinoita, Valitut Palat Luokka:Timantit
Sinikeltamalawinahven

Sinikeltamalawinahven (Pseudotropheus saulosi) on afrikkalaisessa Malawijärvessä elävä endeeminen kirjoahvenlaji Luettu. 29.10.2008. Lajia tavataan järvestä ainoastaan yhdeltä kivikkoiselta riutalta, minkä vuoksi se luokitellaan äärimmäisen uhanalaiseksi. ==Koko ja ulkonäkö== Sinikeltamalawinahven koiras saavuttaa noin 8,6 cm pituuden. Koiras on väritykseltään musta sinisin pystyraidoin, naaras on suomupeitteeltään kirkkaan keltainen. Poikaset ovat pieninä keltaisia ja saavat kasvaessaan aikuisvärin. Hallitseva koiras on väreiltään kirkkain. == Käyttäytyminen == Sinikeltamalawinahven koirailla on omat alueensa ja erityisesti johtava koiras jahtaa muita samassa akvaariossa olevia koiraita ja toisinaan myös naarassinikeltamalawinahvenia. Jotta johtavan koiraan aggressio ei kohdistuisi vain yhteen yksilöön, samassa akvaariossa tulisi pitää vähintään kuutta lajin edustajaa. == Vesiolot ja ravinto == Sinikeltamalawinahvenet viihtyvät vedessä, jonka lämpötila on 23–27 °C ja pH 7,4–8,4. Ravintonaan laji käyttää pääasiassa leviä. == Katso myös == *Malawijärven biotooppiakvaario ==Lähteet== Luokka:Kirjoahvenet Luokka:Akvaariokalat Luokka:Uhanalaiset kalat
Axium

Axium on missourilainen hard rock -yhtye, jonka David Cook perusti 1999. David Cook toimi solistina yhtyeen hajoamiseen 2006 saakka. Yhtye luokitellaan post- grunge ja hard rock -genreihin. Se toimi aktiivisena vuosina 1999-2006. ==Entiset jäsenet== *David Cook *Bobby Kerr *Jeff Shrout *Travis Grogan *Nathan Russell *Keith Crawford *Ryan Butler *Jerron Nichols *Matt McLaughlin *Drew Foss *Anthony Mazzarella ==Diskografia== ===Studioalbumit=== * Matter of Time (2002) * Blindsided (2003) * The Story Thus Far (2004) ===Livealbumit=== * Cain's Ballroom Recordings (2003) * Alive In Tulsa (2004) * Live @ Fishbonz (2004) * Welcome to the Funeral (live at The Hurricane) (2006) ==Aiheesta muualta== *myspace.com/axium (englanniksi) Luokka:Yhdysvaltalaiset hard rock -yhtyeet
Dietmar Hopp

Dietmar Hopp (s. 26. huhtikuuta 1940) on saksalainen miljardööri ja yksi SAP- ohjelmistoyhtiön perustajista. Hopp on bundesliigajoukkue TSG 1899 Hoffenheimin merkittävin rahoittaja. Vielä 1990-luvulla alasarjoissa pelannut kyläseura, jossa Hopp itsekin on pelannut, nousi hänen rahallisella tuellaan vuonna 2008 sensaatiomaisesti Saksan ylimmälle pääsarjatasolle Bundesliigaan. Forbes-lehden mukaan Hoppin varallisuus on noin miljardia Yhdysvaltain dollaria. Hopp on naimisissa ja hänellä on kaksi lasta. Hänen isänsä Emil Hopp oli natsipuolueen sotilaallisen siiven Sturmabteilungin paikalliskomentaja ja johti Hoffenheimin synagogan hävitystä kristalliyönä marraskuussa 1938. ==Lähteet== * http://www.forbes.com/lists/2008/10/billionaires08_Dietmar- Hopp_PSZ4.html * http://www.turunsanomat.fi/urheilu/?ts=1,3:1006:0:0,4:6:0:1:2008-10-29,104:6:573290,1:0:0:0:0:0: * https://www.juedische-allgemeine.de/kultur/die-legende-vom-unschuldigen- nazi/ Luokka:Saksalaiset liikemiehet Luokka:Saksalaiset miljardöörit Luokka:Vuonna 1940 syntyneet Luokka:Elävät henkilöt
Eidgenössische Konstruktionswerkstätten

Eidgenössischen Konstruktionswerkstätten (EFW) oli Sveitsin valtion omistama lentokonetehdas. Se perustettiin vuonna 1915, jolloin lentokoneiden tuonti oli vaikeaa. Sen toiminta perustui yhteistyöhön Eidgenössische Technische Hochschule Zürich -korkeakoulun kanssa, Se toimipaikat olivat Thun, Dübendorf ja Emmen, joissa oli myös Sveitsin ilmavoimien tukikohdat. Yhtiön pääsuunnittelija oli vuodet 1915–1929 August Haefeli. == Lentokoneet == * EFW DH-1 * EFW DH-2 * EFW DH-3 * EFW DH-4 * EFW DH-5A * EFW C-35 * EFW C-36 * EFW C-3601 * EFW C-3602 * EFW C-3603 * EFW C-3604 * EFW C-3605 * EFW N-20 == Taistelupanssarivaunut == * Nahkampfkanone 1 * Panzer 58 * Panzer 61 * Panzer 68 * Target Tank 68 * Entpannungspanzer 65 * Brückenpanzer68 * 35 mm anti aircraft tank B22L * Tank gun 68 Luokka:Lentokonevalmistajat Luokka:Sveitsiläiset valtionyhtiöt